साल भर में 8 मेडिकल दुकानों के लायसेंस निरस्त
स्वास्थ्य विभाग ने इस साल जनवरी से दिसंबर तक आठ मेडिकल दुकानों के लायसेंस निरस्त किए हैं। इन दुकानदारों ने कक्षा 12वीं के आधार पर रिस्ट्रेक्टेड लायसेंस बनवा रखे थे। इस लायसेंस पर 14 प्रकार की दवा बेचने का प्रावधान है। लेकिन ये दुकानदार डी-फार्मा, बी-फार्मा की दवा भी बेचने लगे थे। इनमें से छह ने डी-फार्मा की डिग्री लेकर लायसेंस बनवाए थे।
अब कक्षा 12वीं के आधार पर बने फर्जी फार्मासिस्ट की छंटनी की जाएगी। फर्जी दस्तावेज लगाने वालों के लायसेंस रद्द किए जाएंगे। विभाग 1 जनवरी से ऑनलाइन स्क्रूटनी प्रक्रिया शुरू करेगा। साथ ही दुकानों का ऑनलाइन वेरिफिकेशन होगा। इससे फर्जी फार्मासिस्ट पकड़ में आएंगे। जिले में 12वीं आधार पर दवा बेचने वाली 100 लायसेंसी मेडिकल दुकानें हैं। फार्मासिस्ट काउंसिल ऑफ इंडिया ने 1989 से लायसेंस पर रोक लगा दी है। लेकिन कई लोगों ने फर्जी अनुभव पत्र लगाकर लायसेंस बनवा लिए। जिले के 100 लायसेंसधारी दुकानदारों को इससे दूर रखा गया है। 2015 के बाद लायसेंस बनाने और फर्जी दस्तावेज लगाने पर कार्रवाई होगी।
कार्रवाई में शिव शक्ति मेडिकल सीवल, श्रीकृष्ण मेडिकल नावरा, न्यू आकाश मेडिकल, गायत्री मेडिकल धुलकोट, महालक्ष्मी मेडिकल निंबोला के संचालकों ने डी-फार्मा किया। इनका पुराना लायसेंस निरस्त कर उन्हें डी-फार्मा का नया लायसेंस बना दिया गया।
शिव शक्ति मेडिकल खामनी और प्रकाश मेडिकल राजपुरा का लायसेंस पूरी तरह से निरस्त कर दिया गया।
यह होगी कार्रवाई
फर्जी फार्मासिस्ट का स्वास्थ्य विभाग लायसेंस निरस्त करेगा। धारा 420 के तहत उस पर कार्रवाई की जाएगी। न्यायालय नियमानुसार उस पर जुर्माना भी लगाएगा।
300 में से 70 संचालकों ने ऑनलाइन किए लायसेंस
जिले में करीब 300 से अिधक मेडिकल दुकानें हैं। 70 मेडिकल संचालकों ने अॉनलाइन लायसेंस बनवाए हैं। 230 ने अब तक ऑनलाइन लायसेंस रिन्यू नहीं कराए हैं।
2लायसेंस प्रक्रिया खत्म की
फार्मासिस्ट काउंसिल ऑफ इंडिया और स्वास्थ्य विभाग ने दो लायसेंस प्रक्रिया को खत्म कर दिया है। 12वीं के आधार पर बने फामासिस्ट की छंटनी होगी। रिस्ट्रेक्टेड लायसेंस को स्वास्थ्य विभाग निरस्त कर रहा है। लगातार सर्वे जार है।
उमेश रामचंदानी, औषधी निरीक्षक बुरहानपुर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva